**ZAPISNIK**

Sa sednice redovne skupšine Rafting asocijacijeSrbije, održane 26.02.2022. održane u Priboju sa sledećim

**DNEVNIM REDOM:**

1. Verifikacija predstavnika klubova, članova skupštine I utvrđivanje statusa članstva klubova Rafting asocijacije Srbije, radi utvrđivanja potrebnog kvoruma za rad skupštine RAS-a,
2. Usvajanje zapisnika sa predhodne sednice skupštine Rafting asocijacijeSrbije,
3. Izbor zapisničara I overivača zapisnika,
4. Usvajanje finansijskog izveštaja,
5. Utvrđivanje statusa članstva, radi dovođenja u red knjige članova I daljeg rada organa RAS-a,
6. Razrešenje predsednika I članova izvršnog odbora Rafting asocijacije Srbije,
7. Imenovanje privremenih članova I predsednika izvršnog odbora Rafting asocijacije Srbije, do održavanja izborneSkupštine RAS-a, radi obezbeđivanja normalnog funkcionisanja RAS-a,
8. Izmirivanje članarine za članstvo u Internacionalnoj rafting Federaciji,
9. Prijava Srbije za nastup na svetskom prvenstvu u rafting u Banja Luci sa početkom SP 25. maja2022.,
10. Razno.

**Tačka 1.**Redovna skupština Rafting asocijacije Srbije (u daljem tekstu RAS) je uredno zakazana za 26.februar 2022. U Priboju, sedištu asocijacije, sa početkom u 10 časova.

U zakazano vreme bili su prisutni ovlašćeni predstavnici Rafting klub Eko Lim – Priboj, Rafting klub Tifran – Beograd, Pro-Outdor Team – Beograd, KKK “Nikola Tesla”- Zemun, Sportsko udruženje Soko Lim – Priboj, Udruženje za zaštitu životne sredine I rekreaciju Eko-LIm.

Od verifikovanih predstavnika Pro Outdor Team I Udruženje za zaštitu životne sredine I rekreaciju Eko-Lim su predstavnici pridruženih članova Rafting asocijacijeSrbije, koji imaju jedan kolektivni glas prema članu 32. Stav 2.Statuta RAS-a.

Na osnovu verifikacije mandata prisutnih predstavnika klubova iz redova redovnih I pridruženih članova na skupštiniRAS-a, konstatovano je da se već drugu godinu za redom sprovodi opstrukcija rada skupštine RAS-a, ne dolaskom većeg broja redovnih I pridruženih članova skupštine RAS-a, kao posledica lobiranja I opstrukcije, pre svega članova Izvršnog odbora RAS-a, a posebno njegovog predsednika. (Dokaz: Razmenjeni mejlovi na mejling listi RAS-a u periodu od 11. februara do 23. februara 2022. Godine.)

Na zakazanu redovnu skupštinu 2021.godine došao je samo jedan predstavnika klubova koji je I član izvršnog odbora, RK MRI –Lajkovac, na današnju skupštinu nije došao niko od klubova koji imaju predstavnike u Izvršnom odboru RAS-a.

Knjiga članova je sačinjena 2019 prilikom osnivanja RAS-a, a pravilnik o knjizi članova RAS-a I njihovom statusu u RAS-u je usvojen 2020. godine od strane IO RAS-a I članstvo u RAS-u nije do kraja precizno utvrđeno. Predstavnici klubova, prisutni na skupštini, su izjavili da nikada nisu videli knjigu članova i ne znaju gde se ona nalazi, jer se ne nalazi u arhivi RAS-a, kod ovlašćenog lica za zastupanje.

Iz navedenog proizilazi da je evidencija članova nastala pre donošenja Pravilnika o vođenju knjige članova, a da se član 14.,stav 3., Pravilnika flagrantno krši, što je takođe deo opstrukcije rada skupštine.

Pravilnik o radu skupštine RAS-a, čije je usvajanje u nadležnosti skupštine RAS-a, nikada nije donet odlukom skupštine iz dva razloga, opstrukcije rada skupštine, kako je već navedeno I radi toga što odredbe predloga pravilnika nisu usklađene sa statutom RAS-a.

Uvidom o ispunjenosti elementarnih obaveza članstva prema RAS-u, konstatovano je da većina klubova ne ispunjava svoje obaveze za redovno članstvo u RAS-u, ne plaćanje godišnje članarine, ne učestvovanje u radu skupštine, ne dolazak na prvenstvo Srbije koje se održava pod pokroviteljstvom RAS-a. Dokaz o neplaćanju članarine, mejl potpredsednika RAS-a sa dodatkom exel tabele od 24. februara 2022. godine.

Da ne bi ugrozili postojanje RAS-a I doveli u pitanje nastupe sportista na domaćim I međunarodnim takmičenjima, naročito na Svetskom prvenstvu ovegodine, kao I članstvo u vodećoj organizaciji u rafting nameđunarodnom nivou (IRF), prisutni članovi skupštine su u okviru verifikacije mandata odlučili da primene član 32. Statuta RAS-a, a u vezi sa članom36.,stav 1 i 2., polazeći od toga da u statutu u članu 32., stav 2., svi pridruženi članovi RAS-a na skupštini imaju jedan glas. Pošto je na skupštini prisutno bilo dva člana pridruženih članova kojihprema sajtu RAS-a ima sedam, glas tih prisutnih članova se može smatrati glasom pridruženih članova.

Na osnovu predhodnih navoda smatramo da skupština ima uslova za rad.

**Tačka 2.**Usvojen je zapisnik sa predhodne skupštine.

**Tačka 3.**Izabran je zapisničar I overivač zapisnika. Zapisničar je Aleksa Novaković, a overivač zapisnika je Duško Baranac.

**Tačka 4.** Usvojen je finansijski izveštaj.

**Tačka 5.** Doneta je odluka da članovi RAS-a, koji ne ispunjavaju uslove za redovne članove RAS-a prema članu10.,stav 1. I tačkama 7., 8., 9., 10., 11., 12., 13., 14., i 15., postanu pridruženi članovi asocijacije. To su klubovi: RK Lim Lučice – Prijepolje, RK Mountain River Indians – Lajkovac, KES Vir – Pančevo, SKES Pustolov – Banovci.

**Tačka 6.**Skupština RAS-a je donela odluku o razrešenju funkcije predsednika izvršnog odbora RAS-a I članova izvršnog odbora RAS-a zbog ne ispunjavanja obaveza prema članu 47., stav 1., I tačkama 1., 2., 4., 7., 8., 11., 12., 13., 15., 16. i 21.

Takođe, predsednik izvršnog odbora I članovi izvršnog odbora u svom radu nisu poštovali odredbe statute RAS-a o javnosti rada RAS-a I njegovih organa i to u članu76.,stav 1.

**Tačka 7.**Skupština RAS-a jeimenovala privremene članove I predsednikaizvršnogodbora Rafting asocijacije Srbije, do održavanja izborneSkupštine RAS-a, radi obezbeđivanja normalnog funkcionisanja RAS-a.

Imenovani su:

1. prof.dr Darko Mitrović – Univerzitet u Beogradu – predsednik izvršnog odbora
2. prof dr Hadži Miloš Vidaković  - Ivanjica, Univerzitet u Prištini sa privremenim sedištem u Kosovskoj Mitrovici Fakultet za sport I fizičko vaspitanje - član
3. Viši predavač dr Nebojša Jotov iz Dimitrovgrada, Visoka Sportska I Zdravstvena Škola Beograd - član
4. Dr Miloš Maletić, specijalista sportske medicine, Zavod za sport I medicine sporta Republike Srbije - član
5. Doc dr Svetislav Šoškić, Kapetan Bojnog broda, Univerzitet Odbrane, VojnaAkademija - član
6. Dr Dejan Gavrilović, Škola za brodarstvo brodogradnju I hidrogradnju Beograd.
7. Doc, dr Vladimir Miletić, Univerzitet u Beogradu - član
8. Aleksa Novaković, professor fizičke culture I vaspitanja, Priboj - član
9. Baranac Duško, dipl. inženjer Geodezije, Priboj - član.

**Tačka 8.**Skupština je donela odluku da se u najkraćem roku izmiri dugovanje članarina za članstvo u Internacionalnoj rafting Federaciji.

**Tačka 9.**Skupština je ovlastila predsednika RAS-a da pošalje prijavu ekipe Srbije za nastup na svetskom prvenstvu u rafting u Banja Luci sa početkom SP 25. maja 2022., kako ne bi prošao rok za prijavu koji traje do 10. Marta 2022.

**Tačka 10.** Pod tačkom Razno nije bilo prijavljenih diskusija.

U Priboju, 26.Februara 2022.

Zapisničar Overivač zapisnika

Aleksa Novaković Duško Baranac